Francisco Boayes

Si Francisco D. Boayes na bantog sa bansag na "Turko", sarong teniente asin gerilya na iyo an katuwang ni Rep. Wenceslao Vinzons sa pagtogdas kan pinaka-enot na grupong gerilya naglaban sa mananakop na Hapon kan nagputok an Ikaduwang Gerang Pankinaban. An gerilyang grupong ini natogdas Desyembre 18, 1941 sa Laniton, Basud, Camarines Norte. An dinarang pangaran opisyalmente iyo an "Vinzons Abian's Guerilla, USAFFE Camarines Norte Station."

Kan madakop asin magadan kan mga Hapon si Rep. Vinzons, nagbilog naman nin sarong grupo na katiriponan kadaklan kan dating mga kaapil sa enot na grupo, asin ini pinamayohan ni Francisco "Turko" Boayes, na inapod man na W.G. VINZONS TRAVELLING GUERRILLA OF THE PHILIPPINES. An grupong ini naapod man na "Travelling Vinzons Guerillas".

Si Boayes nanombrahan na alkalde kan Daet, Camarines Norte (1945-46) pakatapos na gayo kan Ikaduwang Gerang Pankinaban. Lista kan mga Alkalde nin Daet: Daet Heritage House 

Siya may dugong Siryano.

Hilingon man
 Wenceslao Vinzons
 Tangcong Vaca Guerilla Unit
 Elias Madrid
 Juan Q. Miranda
 Teofilo B. Padua

Ginunoan
 Arive, Jose T. An Historia kan 'Vinzons Guerilla- Turko Command'. Bicolandia magasin. Sa Peb/Marso/Abril. 1955 na mga paluwas.

 Toltolan 

Mga panluwas na takod
 Hinayokong na rebyu kan libro ni Jose Barrameda "In the Crucible..." -